paragraph_text: Rodio se kao dijete francuskih imigranata na Manhattanu u New Yorku. Cousy je košarkašku karijeru počeo još u srednjoj školi, a dobre igre osigurale su mu stipendiju na Koledžu Svetog križa, čije je Crusaderse vodio do završnice NCAA prvenstva 1948. i 1950. godine te je tri godine za radom dobivao nagrade od strane NCAA-a. Na draftu 1950. godine, Cousyja su izvorno odabrali Tri-Cities Blachawks, ali nakon što se Cousy nije pojavio u klubu, preuzeli su ga Boston Celticsi, iako njihov trener Red Auerbach nije bio oduševljen Cousyjem. Međutim, Cousy je imao iznimno uspješnu karijeru u Celticsima. Rekordnih je osam sezona za redom bio najbolji asistent lige (i danas je najbolji asistent Celticsa svih vremena), osvojio je šest naslova NBA prvaka te je čak 13 puta izabiran u NBA All-Star momčad u svojih 13 sezona s Celticsima. Također je u 12 navrata imenovan u najbolje prve i druge momčadi lige, a 1957. godine dobio je Nagradu za najkorisnijega igrača NBA.<ref>https://www.basketball-reference.com/players/c/cousybo01.html Preuzeto 18. prosinca 2021.